Anette Wiig Bryn

Anette Wiig Bryn (født 30. januar 1964) er en norsk politiker (FrP). Hun var byråd for næring og idrett i Oslo fra februar 2004 til august 2009, da hun trakk seg på grunn av en budsjettsprekk på 600 millioner kroner i forbindelse med byggingen av «Nye Holmenkollen».Anette Wiig Bryn forlater byrådet – pressemelding fra Oslo kommune, publisert 17. august 2009.

Bryn kom til byrådet fra en stilling i OBOS. Hun har tidligere jobbet i blant annet Oslobanken, Ted Bates reklamebyrå og Borregaard Engineering.

Bryn ble valgt inn i Oslo bystyre ved valget i 2007. Før hun ble byråd, representerte hun FrP i helse- og sosialkomiteen i bystyret. Bryn har hatt flere verv i Fremskrittspartiet, og hadde i sin ungdom verv i Oslo Unge Høyre. Hun har også sittet i menighetsrådet i Vestre Aker.

 Referanser 

 Eksterne lenker 



Kategori:Byråder i Oslo
Kategori:FrP-politikere i Oslo
Kategori:Tillitsvalgte i Unge Høyre